CELEX: 31990R2742
Language: ro
Date: 1990-09-26 00:00:00
Title: Regulamentul (CEE) nr. 2742/90 al Comisiei din 26 septembrie 1990 de stabilire a normelor de aplicare a Regulamentului (CEE) nr. 2204/90 al Consiliului

03/Volumul 08
            
            
               RO
            
            
               Jurnalul Ofícial al Uniunii Europene
            
            
               104
            
         31990R2742
   
               L 264/20
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2742/90 AL COMISIEI
   
   din 26 septembrie 1990
   de stabilire a normelor de aplicare a Regulamentului (CEE) nr. 2204/90 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2204/90 al Consiliului din 24 iulie 1990 de stabilire a normelor generale suplimentare privind organizarea comună a piețelor în sectorul laptelui și produselor lactate în ceea ce privește brânzeturile (1), în special articolul 1 al doilea paragraf, articolul 3 alineatul (3) al doilea paragraf și articolul 5,
   întrucât articolul 1 primul paragraf din Regulamentul (CEE) nr. 2204/90 prevede că folosirea cazeinei și cazeinaților la fabricarea brânzeturilor necesită o autorizare prealabilă; întrucât este necesar să se stabilească normele metodologice de acordare a acestor autorizații, având în vedere cerințele referitoare la verificarea întreprinderilor; întrucât autorizațiile ar trebui acordate pentru o perioadă de timp limitată, astfel încât statele membre să poată impune penalități în cazul nerespectării dispozițiilor comunitare;
   întrucât articolul 1 al doilea paragraf din Regulamentul (CEE) nr. 2204/90 prevede faptul că procentele maxime de cazeină și cazeinați care vor fi înglobate în brânzeturi trebuie determinate pe baza unor criterii obiective stabilite prin luarea în considerare a necesităților tehnologice; întrucât este necesar să se determine procentele respective pe baza datelor furnizate de statele membre; întrucât, pentru a facilita controalele menite să asigure respectarea acestei prevederi, este recomandabil să se aplice aceste procente în mod global și nu pe produse individuale;
   întrucât articolul 3 alineatul (1) din Regulamentul (CEE) nr. 2204/90 obligă statele membre să introducă un regim de control administrativ și fizic; întrucât este necesar să se specifice condițiile pe care trebuie să le îndeplinească aceste controale, în special în ceea ce privește frecvența lor;
   întrucât articolul 3 alineatul (3) din Regulamentul (CEE) nr. 2204/90 prevede că pentru cantitățile de cazeină și cazeinați utilizate fără autorizație se achită o sumă egală cu diferența dintre valoarea laptelui degresat, care rezultă din prețul de intervenție pentru laptele praf degresat pe de o parte și prețul de piață pentru cazeină și cazeinați pe de altă parte, plus 10 %; întrucât această sumă trebuie stabilită ținându-se cont de prețurile înregistrate pe piață de-a lungul unei perioade de referință;
   întrucât Comitetul pentru gestionarea laptelui și produselor lactate nu și-a prezentat avizul în termenul stabilit de către președinte,
   ADOPTĂ PREZENTUL REGULAMENT:
   Articolul 1
   (1)   Autorizațiile menționate în articolul 1 din Regulamentul (CEE) nr. 2204/90 se acordă pe o perioadă de 12 luni, la cererea întreprinderilor vizate, sub rezerva unui angajament scris din partea acestora privind acceptarea și respectarea dispozițiilor articolului 3 alineatul (1) literele (a) și (b) pe de o parte și litera (c) pe de alta, din regulamentul menționat mai sus.
   (2)   Autorizațiile se eliberează cu un număr de serie pentru fiecare întreprindere sau, dacă este cazul, pentru fiecare unitate de producție.
   (3)   Autorizațiile pot viza unul sau mai multe tipuri de brânzeturi, în conformitate cu cererea depusă de întreprinderea în cauză.
   Articolul 2
   (1)   Procentele maxime care vor fi înglobate, în conformitate cu articolul 1 al doilea paragraf din Regulamentul (CEE) nr. 2204/90, sunt precizate în anexa la prezentul regulament. Acestea se aplică la greutatea tipurilor de brânzeturi descrise în anexă, produse de către întreprinderea sau unitatea de producție vizată pe parcursul a șase luni.
   (2)   Lista produselor precizate în anexă și procentele maxime aplicabile se corectează astfel încât să se țină seama de cererile argumentate care oferă dovada necesității tehnologice de a adăuga cazeină și cazeinați.
   Articolul 3
   (1)   Conturile privind stocurile, menționate în articolul 3 alineatul (1) litera (b) din Regulamentul (CEE) nr. 2204/90, includ informații despre originea, compoziția și cantitatea materiilor prime folosite la fabricarea brânzeturilor. Statele membre pot cere prelevarea de mostre pentru a verifica veridicitatea acestor informații. Statele membre se asigură că informațiile culese de la întreprinderi beneficiază de regimul confidențialității.
   (2)   Controalele menționate în articolul 3 alineatul (1) litera (c) din Regulamentul (CEE) nr. 2204/90 trebuie să îndeplinească următoarele cerințe:
   
               (a)
            
            
               în fiecare trimestru sunt controlate cel puțin 30 % din întreprinderile care primesc autorizații;
            
         
               (b)
            
            
               fiecare întreprindere care are nevoie de autorizație este controlată cel puțin o dată pe an, iar întreprinderile care produc mai mult de 300 de tone de brânzeturi pe an sunt controlate cel puțin de două ori pe an.
            
         (3)   În interval de o lună de la constatarea infracțiunii, Comisiei îi sunt notificate de către statele membre cazurile în care cazeina și/sau cazeinații au fost folosiți fie fără autorizație, fie fără respectarea procentelor stabilite.
   Articolul 4
   (1)   Suma datorată în conformitate cu articolul 3 alineatul (3) din Regulamentul (CEE) nr. 2204/90 este de 255 ECU la 100 kg de cazeină și/sau cazeinați, ținându-se cont de prețul cazeinei și cazeinaților înregistrat pe piață în al doilea trimestru al anului 1990.
   (2)   Sumele recuperate în acest mod se achită la organismele și serviciile plătitoare, iar acestea le echilibrează în raport cu cheltuielile finanțate de Secția de Garantare a Fondului European de Orientare și Garantare Agricolă.
   Articolul 5
   Pe lângă notificările necesare în temeiul articolului 3 alineatul (2) din Regulamentul (CEE) nr. 2204/90, statele membre prezintă Comisiei, înainte de sfârșitul fiecărui trimestru, următoarele informații referitoare la trimestrul precedent:
   
               1.
            
            
               numărul autorizațiilor acordate și/sau revocate;
            
         
               2.
            
            
               cantitățile de cazeină și cazeinați declarate în legătură cu aceste autorizații, defalcate pe fiecare tip de brânzeturi.
            
         Articolul 6
   Prezentul regulament intră în vigoare la data publicării în Jurnalul Oficial al Comunităților Europene.
   
   Se aplică de la 15 octombrie 1990.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 septembrie 1990.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 201, 31.7.1990, p. 7.
   ANEXĂ
   Procentele maxime care vor fi înglobate, prevăzute în articolul 2 alineatul (1):
   
               —
            
            
               brânzeturi topite care se încadrează în codul 0406 30: 5 %.